— Гэта рэгіён, дзе на тэрыторыі Беларусі лепш за ўсё захаваліся сядзібы, — кажа аўтар Анатоль Федарук. — Гісторыя сядзібнага дойлідства на нашых землях налічвае больш за пяць стагоддзяў. Мне хочацца, каб нашы сучаснікі і нашчадкі разумелі, што ўяўляла з сябе сядзіба ў мінулым. Гэта не проста аб’ект матэрыяльнай культуры — сядзібны дом, службовыя і гаспадарчыя пабудовы, а феномен, ідэальны свет, прастора, дзе абмяркоўваліся і вырашаліся жыццёвыя пытанні. У сядзібах нараджалася асаблівая культура садова-паркавага мастацтва, земляробства і жывёлагадоўлі. Калекцыянаванне з’яўлялася паказчыкам добрага густу і адукаванасці гаспадароў. Асабліва каштоўнымі ў сядзібах былі архівы і бібліятэкі. У кнізе мы пастараліся адзначыць асноўныя бібліятэчныя зборы найбольш буйных сядзіб.